Laupäeval võttis Leivo ette maja räästate puhastamise lehtedest ja muust sinna langenud kõdust. See nägi välja nii, et ta  pani endale ümber vöö ja köie, mille teise otsa sidus aampalgi külge ning stopiga sai köit mööda liikuda. Luuavarre ja kühvliga relvastatuna turnis ta räästani ja asus sodi (muide kirjeldamatult haisvat!) alla kühveldama. Kuna otse räästa alt läheb tänav, oli minu roll karjatada tänaval lambukesi-jalakäijad, suunates nad enne maja teisele poole teed. Noh, et keegi kühvlitäit muda või muud meelehead pähe ei saaks.